14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 47 της 21 Απρ./5 Μαΐου 1970 (ΦΕΚ Α΄ 103) Περί επιδομάτων στρατεύσεως. Λαβόν υπ’ όψιν: 1.Τας διατάξεις του δευτέρου άρθρου του Ν.Δ. 2714/1953 και 2.Σχετικήν εισήγησιν των Υπουργών Εθνικής Αμύνης, Οικονομικών και Εμπορικής Ναυτιλίας, αποφασίζει: Δικαιούχοι επιδόματος λόγω στρατεύσεως Άρθρ.1.-Οι εκ του Δημοσίου Ταμείου δικαιούμενοι επιδόματος, λόγω στρατεύσεως μέλους, της υπό του στρατευμένου προστατευομένης οικογενείας, καθορίζονται ως εξής: Α)Αι οικογένειαι των εν καιρώ πολέμου ή επιστρατεύσεως υπηρετούντων εφέδρων οπλιτών, ως και των εφέδρων εθελοντών οπλιτών του κατά Ξηράν, Θάλασσαν και Αέρα Στρατού των λαμβανόντων αποδοχάς εφέδρου ή στρατευσίμου. Β)Αι οικογένειαι των εκ των ως ανωτέρων κατηγοριών αιχμαλώτων και αγνοουμένων οπλιτών και μέχρι του χρόνου απονομής αυτοίς συντάξεως εκ του Δημοσίου. Γ)Αι οικογένειαι των Κληρωτών οπλιτών οίτινες υπηρετούντες εις τα τάξεις των Εθνικών Ενόπλων Δυνάμεων ως και των Σωμάτων Ασφαλείας συνελήφθησαν κατά την διάρκειαν του αγώνος εναντίον των κομμουνιστοσυμμοριτών ή εις άλλας επιχειρήσεις και ων παρεμποδίζεται η επιστροφή. Δ)Αι οικογένειαι των ανδρών Μονάδων Εθνοφυλακής Αμύνης Χωρίων (Μ.Ε.Α. τέως Μ.Α.Δ.), Ταγμάτων Εθνοφυλακής Αμύνης (Τ.Ε.Α.) ή ετέρων παρεμφερών Μονάδων (συγκροτουμένων υπό του υπουργείου Εθνικής Αμύνης) ων, επίσης, οι προστάται συνελήφθησαν κατά την διάρκειαν του αγώνος εναντίον των κομμουνιστοσυμμοριτών ή εις άλλας επιχειρήσεις και παρεμποδίζεται η επιστροφή των. Ως μέλη οικογενείας, εις α θα καταβάλληται το ανωτέρω επίδομα, νοούνται: 1)Επί εγγάμων οπλιτών: α)Η σύζυγος. β)Τα νόμιμα, θετά, νομιμοποίητα ή φυσικά τέκνα και εκ τούτων: 1)Τα θήλεα αδιακρίτως ηλικίας και εφ’ όσον τυγχάνουν άγαμα. 2)Τα άρρενα μέχρι και 18 ετών. 3)Τα  ανίκανα  σωματικώς  ή  πνευματικώς   προς (Αντί της σελ. 741(β)  Σελ. 741(γ) Τεύχος 587 –Σελ. 105 Επιδόματα Οικογενειών Στρατιωτικών 36.Θ.ε.12-14 άσκησιν παντός βιοποριστικού επαγγέλματος και ανεξαρτήτως ηλικίας. γ)Ο εν χηρεία άνευ κατιόντων οπλίτης εξομοιούται προς άγαμον. 2)Επί αγάμων οπλιτών: α)Ο πατήρ ή ο πατρυιός του στρατευθέντος ο συνοικών μετ’ αυτού προ της στρατεύσεώς του και συντηρούμενος υπό τούτου, εφ’ όσον είναι ηλικίας άνω των 60 ετών ή ανεξαρτήτως ηλικίας ανίκανος προς άσκησιν παντός βιοποριστικού επαγγέλματος. β)Η μήτηρ ή η μητρυιά εφ’ όσον τελεί εν χηρεία ή εφ’ όσον δικαιούται ο πατήρ ή ο πατρυιός επιδόματος κατά την προηγουμένην παράγραφον. γ)Αι ορφαναί άγαμοι αδελφαί αμφιθαλείς ή ετεροθαλείς αδιακρίτως ηλικίας. δ)Οι ορφανοί άγαμοι αδελφοί αμφιθαλείς ή ετεροθαλείς μέχρις ηλικίας και 18 ετών. ε)Οι άγαμοι αδελφοί αμφιθαλείς ή ετεροθαλείς, ανεξαρτήτως ηλικίας οι τυγχάνοντες ανίκανοι σωματικώς ή πνευματικώς  προς άσκησιν παντός βιοποριστικού επαγγέλματος. Άπαντα τ’ ανωτέρω πρόσωπα δικαιούνται επιδόματος στρατεύσεως, εφ’ όσον μετ’ αυτών δεν συνοικούσιν έτεροι άγαμοι ενήλικες αδελφοί του στρατευθέντος. Ποσόν επιδόματος Άρθρ.2.-«Το ποσόν του χορηγουμένου επιδόματος λόγω στρατεύσεως καθορίζεται ως κάτωθι: α)Δια το πρώτον προστατευόμενον μέλος εις ποσοστόν 50% του εκάστοτε ισχύοντος ημερομισθίου ανειδικεύτου εργάτου και δια τας εργασίμους ημέρας στρατεύσεως. β)Δι’ έκαστον των λοιπών προστατευομένων μελών εις ποσοστόν 10% επί του καταβαλλομένου ως ανωτέρω ποσού δια του πρώτον προστατευόμενον μέλος. Το εν λόγω επίδομα καταβάλλεται ως καθορίζεται ανωτέρω ανεξαρτήτως του αριθμού των υπηρετούντων εις τας Ενόπλους Δυνάμεις μελών εκάστης οικογενείας μειούται δε κατά το ποσόν των εξ οιασδήποτε ετέρας πηγής εισοδημάτων απάντων των μελών της δικαιούχου οικογενείας εφ’ όσον ταύτα υπερβαίνουν τας 1000 δραχμάς, κατά το επί πλέον των 1000 δραχμών ποσόν». Το άρθρ. 2 αντικατεστάθη ως άνω δια του άρθρ. 1 της υπ’ αριθ. 28 της 7/7 Φεβρ. 1975 (ΦΕΚ Α΄ 18) Π.Υ.Σ. Έναρξις ισχύος από 1 Αυγ. 1974. «Δια τον υπολογισμόν του ανωτέρω εισοδήματος δέον να λαμβάνωνται υπ’ όψιν: α)Το μηνιαίον εισόδημα απάντων των μελών της δικαιούχου οικογενείας περιλαμβανομένου και του τυχόν τοιούτου των στρατευμένων μελών αυτής και  Σελ. 742(γ) Τεύχος 587 –Σελ. 106 β)Το μηνιαίον εισόδημα των αγροτικών και κτηνοτροφικών οικογενειών, όπερ δέον να εξευρίσκεται δια της διαιρέσεως του ετησίου τοιούτου». Το άρθρ. 2 συνεπληρώθη ως άνω δια της υπ’ αριθ. 139 της 27 Αυγ./14 Σεπτ. 1975 (ΦΕΚ Α΄ 185), αναδημ. εν ΦΕΚ Α΄ 202 της 23 Σεπτ. 1975) Π.Υ.Σ. Έναρξις ισχύος αφ’ ης ίσχυσεν η υπ’ αριθ. 28/1975 Π.Υ.Σ. Απονομή επιδόματος – Υποβλητέα  δικαιολογητικά Άρθρ.3.-Η αναγνώρισις του δικαιώματος και η απονομή των επιδομάτων στρατεύσεως εις τας οικογενείας των εφέδρων εθελοντών ή κληρωτών οπλιτών ενεργείται δι’ αποφάσεως του προϊσταμένου της Υπηρ. Δημ. Λογιστικού της οικείας Νομαρχίας επί τη υποβολή των κάτωθι δικαιολογητικών: α)Αιτήσεως του δικαιούχου. β)Βεβαιώσεως της Μονάδος παρ’ η υπηρετεί ο οπλίτης εν η να εμφαίνηται η χρονολογία κατατάξεως και ότι ο στρατευθείς υπηρετεί ως έφεδρος, εθελοντής ή κληρωτός δεόντως υπογεγραμμένη και εσφραγισμένη υπό της οικείας Μονάδος. γ)Πιστοποιητικού οικογενειακής καταστάσεως του Δημάρχου ή του Προέδρου της Κοινότητος του τόπου διαμονής της οικογενείας του οπλίτου, συνοδευομένου υπό ληξιαρχικής πράξεως δι’ έκαστον δικαιούχον πρόσωπον. Εφ’ όσον δεν καθίσταται εφικτή η έκδοσις των ως άνω ληξιαρχικών πράξεων, το πιστοποιητικόν του οικείου Δημάρχου ή Προέδρου Κοινότητος δέον όπως προσυπογράφηται υπό του Εφημερίου της Ενορίας της δικαιούχου οικογενείας και να αναγράφηται εν τω αυτώ ο αύξων αριθμός μητρώου και η χρονολογία γεννήσεως εκάστου δικαιούχου προσώπου. Ειδικώτερον εις το πιστοποιητικόν να αναφέρωνται: 1)Δια τας οικογενείας των εγγάμων: Ονοματεπώνυμον συζύγου και τέκνων, ως και ηλικία αυτών. 2)Δια τας οικογενείας των αγάμων, τας συντηρουμένας και συνοικούσας μετά του οπλίτου προ της στρατεύσεώς του: Ονοματεπώνυμον πατρός, χήρας μητρός και εκάστης αγάμου αδελφής. Ότι άπαντα τα μέλη κατώκουν μετά του οπλίτου προ της στρατεύσεώς του και συνετηρούντο παρ’ αυτού. Ότι, ο τε οπλίτης και τα μέλη της οικογενείας αυτού, δεν κατέχουσιν οιανδήποτε έμμισθον θέσιν ή δεν λαμβάνουσι σύνταξιν άνω των 2.000 δραχμών κατά μήνα και εν γένει δεν έχουσιν εισόδημα άνω των 2.000 δραχμών μηνιαίως εκ Νομικού Προσώπου Δημοσίου ή Ιδιωτικού Δικαίου ή Δημοσίου Ταμείου ή οποθενδήποτε και εξ οιασδήποτε άλλης πηγής. Το ως ανωτέρω πιστοποιητικόν θα εκδίδεται, βάσει υπευθύνου δηλώσεως του αρχηγού της οικογενείας μετά πλήρη και αυστηράν εξακρίβωσιν της αληθείας των δηλουμένων. 36.Θ.ε.14 Επιδόματα Οικογενειών Στρατιωτικών δ)Βεβαιώσεως της αρμοδίας Υπηρεσίας του Υπουργείου Εθνικής Αμύνης ή Εμπορικής Ναυτιλίας ή Δημ. Τάξεως, ανανεουμένης ανά εξάμηνον (την 1ην Ιανουαρίου και την 1ην Ιουλίου εκάστου έτους), εξ ης να προκύπτη ότι ο συλληφθείς στρατιωτικός αποδεδειγμένως εκπληρών ευόρκως το προς την Πατρίδα καθήκον του συνελήφθη υπό των κομμουνιστοσυμμοριτών ή εις άλλας επιχειρήσεις ή εν διατεταμένη υπηρεσία παρεμποδίζεται η επιστροφή του και δεν φέρεται ως εξαφανισθείς. ε)Βεβαιώσεως των αυτών ως άνω Υπηρεσιών ότι η δικαιούχος οικογένεια διάγει νομιμοφρόνως, και  ς)Υπευθύνου δηλώσεως του δικαιούχου, υποβαλλομένης την 1ην Ιανουαρίου και την 1ην Ιουλίου εκάστου έτους απ’ ευθείας εις το αρμόδιον Δημόσιον Ταμείον δι’ ης θα δηλούται: 1.Τυχόν επελθούσα μεταβολή συνεπαγομένη μείωσιν ή διακοπήν του επιδόματος, και  2.Ότι ούτος ή έτερον μέλος της οικογενείας του, ως αύτη προσδιορίζεται εν άρθρ. 1ω της παρούσης πράξεως, δεν λαμβάνει εξ άλλου Δημοσίου Ταμείου επίδομα στρατεύσεως. Προσφυγαί Άρθρ.4.-Κατά της οιασδήποτε αποφάσεως του Προϊσταμένου της Υπηρ. Δημ. Λογιστικού χωρεί προσφυγή, ασκουμένη υπό του Δ/ντού του οικείου Δημοσίου Ταμείου ή ετέρου αρμοδίου οικονομικού οργάνου (Επιθεωρητού Δημ. Υπολόγων κλπ.) ή του υποβάλλοντος την σχετικήν αίτησιν, εντός προθεσμίας 30 ημερών, από της κοινοποιήσεως, ενώπιον του οικείου Νομάρχου, όστις δι’ ητιολογημένης αποφάσεώς του, λύει τελεσιδίκως εκάστην αμφισβητουμένην περίπτωσιν. Σύνταξις και αποστολή εις τα Δημόσια Ταμεία προσωρινών και οριστικών εξουσιοδοτικών πινάκων ΄Αρθρ.5.-1.Τα βάσει της διαδικασίας του ως άνω άρθρ. 3 αναγνωριζόμενα δικαιούχα πρόσωπα εκάστης οικογενείας καταχωρούνται, μερίμνη της οικείας Υπηρεσίας Δημοσίου Λογιστικού, εις προσωρινόν εξουσιοδοτικόν προς το Δημόσιον Ταμείον πίνακα συντασσόμενον εις τετραπλούν κεχωρισμένως δια τους υπηρετούντας εν τω Στρατώ, Ναυτικώ, Αεροπορία, Λιμενικώ Σώματι ή εις τα Σώματα Ασφαλείας. Εκ των πινάκων τούτων, έν αντίτυπον αποστέλλεται εις το Δημόσιον Ταμείον δια την υπό τούτου άμεσον έναρξιν πληρωμής των δικαιούχων, το έτερον παραμένει εις το αρχείον της Υπηρεσίας Δημοσίου Λογιστικού της Νομαρχίας, χρησιμοποιούμενον ως μητρώον αυτής, τα δε δύο  έτερα αντίτυπα μετά των δικαολογητικών αποστέλλονται εις το Υπουργείον Εθνικής Αμύνης (Α.Σ., Α.Ν. ή Α.Α.) ή Υπουργείον Εμπορικής Ναυτιλίας ή Δημ. Τάξεως αναλόγως της περιπτώσεως, δια τον υπό τούτων οριστικόν έλεγχον και σύνταξιν των κατά τα κατωτέρω οριστικών εξουσιοδοτικών πινάκων. 2.α)Το Υπουργείον Εθνικής Αμύνης (Α.Σ., Α.Ν. ή Α.Α.) ή το Υπουργείον Εμπορικής Ναυτιλίας, ή Δημ. Τάξεως άμα τη λήψει των προσωρινών εξουσιοδοτικών πινάκων (εις διπλούν) μετά των συνημμένων αυτοίς δικαιολογητικών, εξετάζει βάσει των παρ’ αυτώ στοιχείων, εάν εγένετο η απονομή επιδόματος στρατεύσεως συμφώνως τω νόμω, υπό τας προϋποθέσεις τούτου, εάν προκύπτη εκ των τηρουμένων υπό τούτου γενικών ευρετηρίων ότι ο εις τους πίνακας εγγεγραμμένος στρατευμένος ή η αυτή οικογένεια ή έτερον μέλος της οικογενείας αυτού λαμβάνει εξ άλλου Δημοσίου Ταμείου επίδομα στρατεύσεως, και δι’ εγγράφου του, πληροφορεί τον Προϊστάμενον της οικείας Υπηρ. Δημ. Λογιστικού επί των απόψεών του, ίνα ούτος προέλθη εις τας τυχόν ενδεικνυομένας περαιτέρω ενεργείας. β)Μετά την συμπλήρωσιν επί των προσωρινών εξουσιοδοτικών πινάκων του γενικού αύξοντος αριθμού μητρώου του Υ.Ε.Θ.Α. ή Υ.Ε.Ν. ή Υπουργείον Δημ. Τάξεως επιστρέφει τον έναν εξ αυτών μετά των συνημμένων δικαιολογητικών, δεόντως τεθεωρημένον υπό τούτου εις την οικείαν Νομαρχίαν (Υ.Δ. Λογιστικού) και παραλλήλως συντάσσει τους οριστικούς εξουσιοδοτικούς πίνακας εις διπλούν κατά σειράν αύξοντος αριθμού γενικού μητρώου, εξ ων τον έναν αποστέλλει εις το αρμόδιον Δημόσιον Ταμείον, τον δε έτερον προς το Ελεγκτικόν Συνέδριον. Απαλλαγαί – Διακοπή επιδόματος κλπ. Άρθρ.6.-α)Άπαντα τα ως άνω δικαιολογητικά εκδίδονται εφ’ απλού χάρτου και εν γένει πάσα η διαδικασία απονομής των επιδομάτων στρατεύσεως ως και η πληρωμή τούτων απαλλάσσεται παντός τέλους ή κρατήσεως υπέρ Δημοσίου και τρίτων, και τελών χαρτοσήμου ή ενσήμου υπέρ οιουδήποτε ειδικού σκοπού (Α.Ν 2564/1940, άρθρ. 14). β)Εν περιπτώσει επανόδου του συλληφθέντος διακόπτεται η καταβολή του επιδόματος από της χρονολογίας της επανόδου του. Δια το διαρρεύσαν χρονικόν διάστημα από της συλλήψεως μέχρι της επανόδου ουδέν έτερον χρηματικόν ποσόν παρά του Δημοσίου Ταμείου καταβάλλεται εις τον συλληφθέντα και επανελθόντα στρατιωτικόν. (Μετά την σελ. 742(α)  Σελ 742,01 Τεύχος 382 –Σελ. 115 Επιδόματα Οικογενειών Στρατιωτικών 36.Θ.ε.14 γ)Εν περιπτώσει εκτελέσεως, εξαφανίσεως ή οπωσδήποτε θανάτου του συλληφθέντος διακόπτεται η καταβολή του επιδόματος περί ου η παρούσα πράξις και αι δικαιούχοι οικογένειαι μεταπίπτουσιν εις τας περί πολεμικών συντάξεων διατάξεις. Η διακοπή άρχεται από χρονολογίας καθ’ ην μετά την βεβαίωσιν της εκτελέσεως, εξαφανί-σεως ή του θανάτου θα διατάσσηται αύτη. δ)Πάσα μεταβολή εις το πρόσωπον του συλληφθέντος ή την οικογενειακήν κατάστασιν αυτού δέον να αναφέρηται παραχρήμα υπό των κατά τόπους Αστυνομικών ή Διοικητικών Αρχών εις την οικείαν Νομαρχίαν (Υπηρ. Δημ. Λογιστικού) προς διακοπήν ή μείωσιν του καταβαλλομένου επιδόματος. ε)Η καταβαλλομένη τυχόν σύνταξις εις οικογένειαν στρατιωτικού, φερομένου αρχικώς ως εξαφανισθέντος, όστις μεταγενεστέρως επανήλθε, διακόπτεται από της χρονολογίας της επανόδου του, του δε αποδειχθέντος βάσει νεωτέρων στοιχείων, ότι παρεμποδίζεται η επιστροφή, διακόπτεται από χρονολογίας καθ’ ην μετά την βεβαίωσιν ότι ευρίσκεται εν ζωή θα διατάσσηται η διακοπή της συντάξεως και θα καταβάλληται το περί ου η Πράξις επίδομα στρατεύσεως. ς)Μη συντρεχουσών καθ’ οιονδήποτε τρόπον των προϋποθέσεών δια την συνέχισιν της καταβολής του επιδόματος στρατεύσεως διατάσσεται διακοπή δι’ αποφάσεως του Προϊσταμένου της οικείας Υπηρ. Δημοσίου Λογιστικού. Κατά της αποφάσεως ταύτης χωρεί ανάλογος προς την ως άνω εν άρθρ. 4, προσφυγή ενώπιον του αρμοδίου Νομάρχου. ζ)Αι από της δημοσιεύσεως του Ν.Δ. 2714/1953 μέχρι και της εκδόσεως της παρούσης Πράξεως ρυθμισθείσαι περιπτώσεις δια της χορηγήσεως επιδομάτων στρατεύσεως βάσει των προϊσχυουσών σχετικών διατάξεων και εγκυκλίων θεωρούνται ως καλώς γενόμεναι. η)Η παρούσα Πράξις έχει εφαρμογήν επί επιδομάτων στρατεύσεως καταβαλλομένων εις οικογενείας διαμενούσας εν τω εσωτερικώ, και  θ)Τα αρχεία και τα πάσης φύσεως στοιχεία των καταργηθεισών Επιτροπών Απονομής Επιδομάτων Στρατεύσεως (Α.Ν. 4/1967, 19/1967 και 65/1967) παραδίδονται, άμα τη δημοσιεύσει της παρούσης Πράξεως, δια πρωτοκόλλου εις την Υπηρεσίαν Δημοσίου Λογιστικού εκάστης Νομαρχίας. Σελ. 742,02 Τεύχος 382 –Σελ. 116 36.Θ.ε.14 Επιδόματα Οικογενειών Στρατιωτικών